ജര്മ്മന് കാര് ഓഫ് ദ ഇയര് GCOTY അവാര്ഡ് നേടി ഹ്യുണ്ടായി അയോണിക് 5 2022 ലെ ജര്മ്മന് കാര് ഓഫ് ദ ഇയര് GCOTY അവാര്ഡ് നേടി ഹ്യുണ്ടായി അയോണിക് 5. ന്യൂ എനര്ജി വിഭാഗത്തിലാണ് പുരസ്കരമെന്ന് ഇന്ത്യന് ഓട്ടോസ് ബ്ലോഗ് റിപ്പോര്ട്ട് ചെയ്യുന്നു. ഇതോടെ GCOTY യുടെ അവസാന റൗണ്ടിലേക്ക് ഈ പൂര്ണ്ണഇലക്ട്രിക് മിഡ്സൈസ് സിയുവിക്ക് പ്രവേശനം ലഭിച്ചു. കോംപാക്റ്റ്, പ്രീമിയം, ലക്ഷ്വറി, പെര്ഫോമന്സ് എന്നീ വിഭാഗങ്ങളിലെ വിജയികളുമായി IONIQ 5 മത്സരിക്കും. അവസാനവട്ട വിജയിയെ 2021 നവംബര് 25ന് പ്രഖ്യാപിക്കും. 20 മോട്ടോറിംഗ് ജേണലിസ്റ്റുകള് ഉള്പ്പെടുന്ന അന്താരാഷ്ട്ര ജൂറിയാണ് ഉല്പ്പന്ന സവിശേഷതകള്, പ്രസക്തി, ഭാവിയിലെ പ്രവര്ത്തനക്ഷമത എന്നിവ കണക്കിലെടുത്ത് GCOTY അവാര്ഡുകള് തെരെഞ്ഞെടുക്കുന്നത്. IONIQ 5 പുതിയ ഹ്യുണ്ടായി യുഗത്തിന്റെ തുടക്കമാണെന്ന് ഹ്യുണ്ടായ് മോട്ടോര് ഗ്രൂപ്പിലെ ചീഫ് ക്രിയേറ്റീവ് ഓഫീസര് ലൂക്ക് ഡോങ്കര്വോള്ക്ക് പറഞ്ഞു. കമ്ബനിയുടെ പുതിയ സമര്പ്പിത ഇലക്ട്രിക് ഗ്ലോബല് മോഡുലാര് പ്ലാറ്റ്ഫോം ഉപയോഗിച്ച് രൂപകല്പ്പന ചെയ്ത ആദ്യത്തെ കാറാണിതെന്നും ഇലക്ട്രിക് യാത്രയുടെ എല്ലാ ഘട്ടങ്ങളിലും ഉപഭോക്താക്കളെ പരിപാലിക്കുന്ന മോഡലുകളാണ് ഹ്യുണ്ടായ് നിര്മ്മിക്കുന്നതെന്ന് IONIQ 5ന്റെ ന്യൂ എനര്ജി അവാര്ഡ് തെളിയിക്കുന്നുവെന്നും അദ്ദേഹം വ്യക്തമാക്കി. IONIQ 5ന്റെ മൊത്തത്തിലുള്ള പാക്കേജ് ജര്മ്മന് കാര് ഓഫ് ദി ഇയര് ജൂറിയെ ബോധ്യപ്പെടുത്തുക മാത്രമല്ല, BMW iX, MercedesBenz EQS എന്നിവ പോലുള്ള എതിരാളികള്ക്കെതിരെ അത് വിജയിച്ചെന്നും കൂടാതെ, ഇത് ഉപഭോക്താക്കള്ക്കിടയില് വളരെ ജനപ്രിയമാണെന്നും കമ്ബനി പറയുന്നു. IONIQ 5 ജര്മ്മന് കാര് ഓഫ് ദ ഇയര് അവസാന റൗണ്ടിലേക്ക് മുന്നേറുന്നത് യൂറോപ്യന് കാര് വിപണിയിലെ ഫുള്ഇലക്ട്രിക് മിഡ്സൈസ് CUV വിഭാഗത്തിലെ ജേതാവാണ് തങ്ങലെന്ന് തെളിയിക്കുന്നതായി ഹ്യുണ്ടായ് മോട്ടോര് യൂറോപ്പിന്റെ മാര്ക്കറ്റിംഗ് വൈസ് പ്രസിഡന്റ് ആന്ഡ്രിയാസ്ക്രിസ്റ്റോഫ് ഹോഫ്മാന് പറയുന്നു. ഹ്യുണ്ടായിയുടെ വൈദ്യുതീകരണ തന്ത്രത്തിന്റെ ഒരു പ്രധാന ഭാഗമാണ് IONIQ 5 എന്നും ഈ വിജയം സീറോ എമിഷന് മൊബിലിറ്റിയില് കമ്ബനിയുടെ കരുത്തിന് അടിവരയിടുന്നുവെന്നും അദ്ദേഹം വ്യക്തമാക്കുന്നു.